OpenLLM-France/wikimedia huggingface dataset:
# Francisco José Pérez Pérez

Francisco José Pérez Pérez (Vigo, 8 de setembre de 1920 – 11 de setembre de 1999), fou un jugador d'escacs espanyol, posteriorment nacionalitzat cubà.

## Resultats destacats en competició

Va guanyar el Campionat d'Espanya d'escacs en tres ocasions, a Múrcia el 1948 (superant el català Rafael Saborido), a Tarragona el 1954 (superant Román Torán), i a Lugo el 1960 (altre cop davant el català R. Saborido). Va jugar, representant Espanya, a les Olimpíades d'escacs de 1958 i 1960, i també al Campionat d'Europa d'escacs per equips d'Oberhausen, 1961, on hi fou el primer tauler.
Va formar part de la selecció espanyola a l'històric Matx Radiofònic entre l'Argentina i Espanya de 1946.
En torneigs, va ser 8è al fort Torneig Internacional de Barcelona 1946 (el campió fou Miguel Najdorf); va obtenir el primer lloc al torneig de Madrid de 1959, empatat a punts amb Arturo Pomar. La FIDE li va atorgar el títol de Mestre Internacional (MI) el 1959. Posteriorment va emigrar a Cuba, i va representar aquell país a l'Olimpíada d'escacs de 1964, al segon tauler.

## Escriptor d'escacs

Pérez va col·laborar en diferents diaris revistes de Madrid i Barcelona, entre els quals, el diari «Marca». Va escriure, en col·laboració amb Ricardo Aguilera. els següents llibres d'escacs:
* Ajedrez hipermoderno I, editorial Fundamentos, ISBN 978-84-245-0388-8, Madrid.
* Ajedrez hipermoderno II, editorial Fundamentos, ISBN 978-84-245-0389-5, Madrid.

## Referències

* 1 2 3 4 «Nota biogràfica de Francisco José Pérez Pérez» (en anglès). Chessgames.com. [Consulta: 27 setembre 2010].
* 1 2 Whyld, Ken. Chess: The Records. Guinness Books, 1986, p. 157. ISBN 0-85112-455-0.
* ↑ Lloc web de la FEDA, historial oficial del Campionat d'Espanya d'escacs Arxivat 2010-06-13 a Wayback Machine. (castellà) [Consulta 25 desembre 2009]
* 1 2 Sunnucks, Anne. The Encyclopaedia of Chess. St. Martin's Press, 1970, p. 352. LCCN 78-106371.
* 1 2 Pérez Pérez, Francisco José, fitxa a olimpbase.org
* ↑ «Espanya i l'Argentina disputaran un matx radiotelefònic d'escacs». La Vanguardia, 27-09-1946, pàg. 12 [Consulta: 6 octubre 2019].
* ↑ «Torneig de Barcelona 1946». 365chess.com. [Consulta: 27 desembre 2012].
* ↑ Classificació i partides, Madrid 1959 [Consulta 24 desembre 2009]
* ↑ Keene, Raymond. Golombek's Encyclopedia of Chess. Crown Publishing, 1977, p. 235. ISBN 0-517-53146-1. «Francisco José Perez»

## Bibliografia

* Morán, Pablo. Campeones y Campeonatos de España de Ajedrez, 1974, p. 40–44.

## Enllaços externs

* Estimació Elo de Francisco José Pérez Pérez a «chessmetrics.com». [Consulta: 24 desembre 2009]. (anglès)
# La Vacheta

La Vacheta (en francès Val-des-Prés) és un municipi francès situat al departament dels Alts Alps i a la regió de Provença – Alps – Costa Blava.

## Demografia

Evolució demogràfica :
| 1841 | 1962 | 1968 | 1975 | 1982 | 1990 | 1999 | 2006 | 2014 |
| 725 | 239 | 217 | 276 | 390 | 479 | 450 | 472 | 651 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat |
| 2001-2008 | Thierry Bouchié |
| 2008-2014 | René Siestrunck |
| 2014-2020 | Jean-Michel Reymond |
| 2020- | Thierry Aimard |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
# 1720
## Esdeveniments
### Món

* 21 de gener - Estocolm (Suècia): Frederic I de Suècia signa amb Prússia el Tractat d'Estocolm de 1718 que posa fi a la guerra entre els dos països a la Gran Guerra del Nord. En aquest Suècia cedeix el domini de la Pomerània Sueca.
* 1 de febrer: Suècia i Noruega signen el Tractat d'Estocolm, que posa fi a la Gran Guerra del Nord.
* 17 de febrer - La Haia (Províncies Unides): se signa el Tractat de la Haia de 1720 que va posar fi a la Guerra de la Quàdruple Aliança.
* 3 de juliol - Castell de Frederiksborg (Dinamarca): Suècia i el Regne de Dinamarca i Noruega signen el Tractat de Frederiksborg que representà el final de la Gran Guerra del Nord entre aquests països. Dinamarca va guanyar el control del ducat de Slesvig.
* 7 d'agost - Granhamn (Illes Åland, Finlàndia): Final de la batalla de Grengam en el transcurs de la Gran Guerra del Nord.

## Naixements
### Món

   * Liorna (Ligúria): Giuseppe Chiesa Baratti, primer pintor professional establert a Maó (Menorca), iniciador de l'escola de pintura de Maó (m. 1789).

## Necrològiques
### Països Catalans

* 24 de maig, Girona: Miquel Joan de Taverner i Rubí, jutge de l'Audiència Reial i bisbe de Girona.

### Resta del món

* 19 de gener - Viena: Elionor del Palatinat-Neuburg, emperadriu d'Àustria (n. 1655).
* 17 d'agost - Parísː Anne Dacier, filòloga, escriptora i traductora francesa (n. 1645).
* 29 de desembre - Berlín, Prússia: Maria Margarethe Winckelmann, astrònoma alemanya (n. 1670).

## Referències

* ↑ «Eleonore Magdalene von der Pfalz-Neuburg» (en anglès). Find a Grave. [Consulta: 30 novembre 2024].
* ↑ «Anne Dacier» (en anglès). Encyclopaedia Britannica. [Consulta: 24 juny 2020].
* ↑ «Maria Kirch». Encyclopædia Britannica. [Consulta: 22 febrer 2020].
# Lo Tamany

Lo Tamany o Sòl Tamany és una serra situada al municipi de Vilanova de Meià a la comarca del Noguera, amb una elevació màxima de 1.103 metres.

## Referències

* ↑ GEC
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Nim's Island

Nim's Island és una pel·lícula estatunidenca del 2008 dirigida per Jennifer Flackett i Mark Levin, protagonitzada per Abigail Breslin, Jodie Foster i Gerard Butler.

## Sinopsi

El film recrea una aventura en un paradís tropical on predomina la imaginació, habitat per dues heroïnes: la valent jove Nim i l'escriptora d'aventures Alex Rover (Alexandra Rover). La Nim és una nena d'11 anys que després de morir la seva mare, una investigadora de balenes, viu en una illa amb el seu pare i els animals que habiten l'illa.
La Nim és seguidora del seu personatge literari preferit, Alex Rover, que és un gran aventurer. Ella viu amb el seu pare, un científic, i creix envoltada dels seus millors amics: els animals i els llibres d'aventures. Quan el seu pare i l'illa secreta es troben en perill, la Nim s'uneix a l'Alexandra, la creadora d'Alex Rover, una dona que pateix d'agorafòbia, per a qui arribar fins a l'illa es converteix en tot un repte. Plegades emprenen un camí ple d'aventures, inspirades en Alex Rover.
# Sent Laurenç de la Devesa

La Devesa Ribèra o Sent Laurenç de la Devesa (en francès Ladevèze-Rivière) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 308 | 313 | 285 | 261 | 245 | 223 | 227 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Guy Castaignon | |
| 2008- | Cyril Cotonat | PS |

## Referències

* ↑ bdtopoc
* ↑ CGGèrs
* ↑ RepTopMP
* ↑ Mapa del Gers amb els municipis en gascó
# Bellver de Cinca

Bellver de Cinca (en castellà, Belver de Cinca) és una vila i municipi aragonès castellanoparlant del Baix Cinca. L'any 2009 tenia 1.380 habitants.
La temperatura mitjana anual és de 14,6°C i la precipitació anual, 360 mm.

## Entitats de població

* Calavera.
* El Pas.
* Sant Miquel.
* Vall-llonga.

## Referències

* ↑ «Bellver de Cinca». Gran Enciclopèdia Catalana. Barcelona: Grup Enciclopèdia Catalana.
* ↑ Gran Enciclopèdia Aragonesa, Belver de Cinca
* ↑ «Bellver de Cinca». Gran Enciclopèdia Catalana. Barcelona: Grup Enciclopèdia Catalana.
* ↑ «Bellver de Cinca». Gran Enciclopèdia Catalana. Barcelona: Grup Enciclopèdia Catalana.
* ↑ «Bellver de Cinca». Gran Enciclopèdia Catalana. Barcelona: Grup Enciclopèdia Catalana.
* ↑ «Bellver de Cinca». Gran Enciclopèdia Catalana. Barcelona: Grup Enciclopèdia Catalana.
# LG Chem

LG Chem Ltd., sovint anomenada LG Chemical, és la companyia química coreana més gran i té la seu a Seül, Corea del Sud. Va ser la novena empresa química més gran del món per vendes el 2021. Es va establir per primera vegada com a Lucky Chemical Industrial Corporation, que fabricava cosmètics. Es va establir per primera vegada com a Lucky Chemical Industrial Corporation, que fabricava cosmètics. Ara és només una empresa empresa a empresa (la divisió de productes de consum es va escindir en LG Household & Health Care).

## Referències

* ↑ Lambert, Fred «LG Chem sues SK Innovation over allegedly stealing electric car battery trade secrets» (en anglès). Electrek, 30-04-2019. Arxivat de l'original el 2023-12-27.
# Alaug

Alaug [aˈlawtʃ, aˈlaw] (nom occità) (en francès Allauch [aˈlo]) és un municipi francès situat al departament de les Boques del Roine i a la regió de Provença – Alps – Costa Blava. L'any 1999 tenia 18.907 habitants.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 3 263 | 4 264 | 4 381 | 3 743 | 3 711 | 3 869 | 3 669 | 3 703 | 3 688 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3 603 | 3 644 | 3 629 | 3 258 | 3 104 | 2 884 | 2 726 | 3 073 | 3 220 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 3 245 | 3 337 | 3 585 | 4 462 | 6 029 | 7 799 | 8 351 | 7 148 | 8 406 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 8 528 | 10 013 | 11 149 | 13 519 | 16 092 | 18 913 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1944-1967 | Louis Brunet | |
| 1967-1971 | Pierre Audoubert | |
| 1971-1975 | Jacques Gaillard | |
| 1975-2020 | Roland Povinelli | PS |

## Agermanaments

* Armavir
* Vico Equense
* Vaterstetten
# Play It Again, Sam

Somnis d'un seductor (Play It Again, Sam) és una pel·lícula basada en l'obra de teatre homònima de Woody Allen i portada a la pantalla pel cineasta Herbert Ross, a petició d'Allen qui, en les seves paraules, "encara no sabia dirigir". La peça teatral, també coneguda com a Aspirina per a dos i que s'havia representat amb succés a Broadway, seria també un dels primers èxits d'Allen al cinema.
La història, que és la d'un cinèfil que, afectat pel seu recent divorci, comença a cercar una noia amb qui estar i acaba embullant-se en un triangle amorós amb l'esposa del seu millor amic, va ser adaptada per a la pantalla d'una manera polida i divertida. En un to de comèdia i amb bon ritme, l'espectador s'endinsa en la vida d'aquest subjecte, que imagina Humphrey Bogart donant-li consells per a ser un seductor.
Conté referències a moltes de les pel·lícules favorites de Woody Allen. Fonamentalment, cinema europeu o El somni etern (1946) de Howard Hawks, però sobretot, Casablanca (Michael Curtiz, 1942), el final de la qual parodia i de la qual pren el títol original (Toca-la una altra vegada, Sam). La pel·lícula és un primer esbós del món del cineasta novaiorquès, que a partir d'aquesta cinta dirigiria les seves pròpies idees, i arribaria a filmar una pel·lícula per any fins avui.
En somni d'un seductor, el cinema es confon amb la realitat, a més d'evidenciar la fortalesa en pantalla del duo Allen-Keaton, que després realitzarien altres pel·lícules junts com Annie Hall i Manhattan

## Altres dades

* Guió original: Woody Allen (basat en la seva obra teatral)
* Producció executiva: Charles H. Joffe
* Disseny de producció: Ed Wittstein
* Escenografies: Doug von Koss
* Color: Color (Technicolor)
# L'Agroet

L'Agroet (en francès Laveraët) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 178 | 173 | 143 | 131 | 134 | 104 | 119 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Claude Lascombes | |

## Referències

* ↑ «Toponímia occitana». Arxivat de l'original el 2009-12-26. [Consulta: 21 agost 2010].
* ↑ «Mapa del Gers amb els municipis en gascó». Arxivat de l'original el 2020-10-24. [Consulta: 21 agost 2010].
# Chisso Corporation

La Chisso Corporation, des de 2012 reorganitzat com JNC (Japan New Chisso), és una empresa química japonesa. És un important proveïdor de cristall líquid utilitzat per a les LCD, però és més conegut pel seu paper en la contaminació del subministrament d'aigua a Minamata, Japó, que va causar milers de morts i víctimes a causa de la malaltia.
Entre 1932 i 1968, la fàbrica química de Chisso de Minamata va alliberar grans quantitats d'aigües residuals industrials que estaven contaminades amb metilmercuri altament tòxic. Aquesta aigua va enverinar la vida marina local, que després va ser consumida per la població. Com a resultat d'aquesta contaminació, 2.265 persones de l'àrea van ser intoxicades amb el que ara es coneix com la malaltia de Minamata. 1.784 d'aquestes víctimes van morir a conseqüència de la intoxicació i / o la malaltia. Parts dels efectes causats van ser deformitats osteomusculars i pèrdua de la capacitat de realitzar funcions motores com ara caminar. Molts d'ells també van perdre visió, així com l'audició i la capacitat de parlar. Els casos més severs podien presentar demència, paràlisi, coma i després la mort en qüestió de setmanes de l'inici dels símptomes.
A març de 2001, més de 10.000 persones havien rebut remuneració econòmica de Chisso com a compensació pels danys causats per l'alliberament de productes químics. L'any 2004, Chisso Corporation havia pagat $86 milions en compensacions i, al mateix any, es va ordenar que la companyia netegés la contaminació. No obstant això, l'incident continua sent controvertit, no només per la mateixa intoxicació, sinó també per les tàctiques que l'empresa va utilitzar per suprimir les conseqüències negatives causades.

## Referències

* ↑ «Chisso Company Profile». Arxivat de l'original el 16 d’abril 2023. [Consulta: 21 octubre 2012].
* ↑ Yakuza: Japan's Criminal Underworld, de David E. Kaplan & Alec Dubro
* ↑ Figura oficial del govern al març de 2001. Vegeu "Minamata Disease: The History and Measures, ch2"
* ↑ Jane Hightower (2008). Diagnosis Mercury: Money, Politics and Poison, Island Press, pàg. 77.
* ↑ Japan Focus: Minamata at 50: The Tragedy Deepens
# Ossó de Cinca

Ossó de Cinca (en castellà, Osso de Cinca) és un municipi aragonès del Baix Cinca. Comprèn també el nucli associat d'Almudàfar.
La temperatura mitjana anual és de 14,3°C i la precipitació anual, 370 mm.

## Referències

* ↑ Gran Enciclopèdia Catalana, GEC «Almudàfar». Enciclopedia.cat [Consulta: 10 juliol 2014].
* ↑ «Gran Enciclopèdia Aragonesa, Osso de Cinca». Arxivat de l'original el 2016-09-19. [Consulta: 1r setembre 2016].
# Ricardo Triviño

Ricardo Triviño Bujalil (Ciutat de Mèxic, Mèxic; 15 de febrer de 1973) és un pilot de ral·li mexicà. Guanyador del Campionat de Ral·lis NACAM en 10 ocasions. Ha disputat de forma habitual proves del Campionat Mundial de Ral·lis.

## Trajectòria

Ricardo Triviño disputa algun ral·li de forma puntual a Mèxic l'any 1998 i 2001. La temporada 2002 disputa el Campionat d'Espanya de Ral·lis de Terra amb un Mitsubishi Lancer Evo VII i al 2003 el Campionat Mundial de Ral·lis de Producció.
L'any 2009 guanya per primera vegada el Campionat de Ral·lis NACAM amb un Mitsubishi Lancer Evo IX, repetint el títol en nou ocasions més de forma consecutiva entre els anys 2012 i 2020, comptant amb el copilot català Marc Martí per obtindre els títols de 2018, 2019 i 2020. A part, també ha guanyat el Campionat de Mèxic de Ral·lis dels anys 2019 i 2020.
L'any 2011 va arribar a finalitzar en tercera posició en el Campionat d'Espanya de Ral·lis de Terra.

## Referències

* ↑ Shacki. «Ricardo Triviño - rally profile eWRC-results.com» (en anglès). [Consulta: 13 desembre 2024].
# Banhòus (Gard)

Banhòus de Céser (nom occità) (en francès Bagnols-sur-Cèze) és un municipi francès situat al departament del Gard i a la regió d'Occitània. L'any 1999 tenia 18.103 habitants.

## Notes

* ↑ Ortografia més exacta que Banhòus de Cese.
# The Great Ziegfeld

The Great Ziegfeld és una pel·lícula estatunidenca dirigida per Robert Z. Leonard, estrenada el 1936.

## Argument

L'itinerari del cèlebre productor estatunidenc que va començar la seva carrera en el circ, i que gràcies al seu talent a la publicitat i la seva tècnica als escenaris va crear els espectacles més espectaculars de Broadway a Nova York.

## Repartiment

* William Powell: Florenz Ziegfeld
* Myrna Loy: Billie Burke
* Luise Rainer: Anna Held
* Frank Morgan: Jack Billings
* Fanny Brice: Ella mateixa
* Virginia Bruce: Audrey Dane
* Reginald Owen: Sampson
* Ray Bolger: Ell mateix
* Ernest Cossart: Sidney
* Herman Bing: Schultz
* Harriet Hoctor: Ella mateixa
* Nat Pendleton: El gran Sandow
* Raymond Walburn: Savi

### Actors que no apareixen als crèdits

* Grace Hayle
* Charles Trowbridge: Julian Mitchell
* William Demarest
* Gertrude Astor

## Premis i nominacions
### Premis

* 1937. Oscar a la millor pel·lícula
* 1937. Oscar a la millor actriu per Luise Rainer
# Sent Justin (Gers)

Sent Justin (en francès Saint-Justin) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 189 | 188 | 161 | 168 | 145 | 139 | 156 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989- | Michel Dubourg | |

## Referències

* ↑ «Toponímia occitana». Arxivat de l'original el 2009-12-26. [Consulta: 21 agost 2010].
* ↑ Mapa del Gers amb els municipis en gascó

## Enllaços externs

* Per descobrir Sent Justin
# Dia de la Internet Segura

El Dia de la Internet Segura se celebra el segon dimarts de febrer de cada any. Aquesta data la va proposar la UE emmarcada en el programa Internet més Segura (Safer Internet Programme-Insafe), però ha estat assumida per molts països d'arreu del món, que aprofiten aquesta efemèride per reflexionar i prendre consciència de la necessitat d'una Internet més segura, especialment per al col·lectiu de joves i infants.
L'esdeveniment s'adreça a tota la ciutadania, però amb una especial atenció a la comunitat escolar (docents i alumnes). Actualment, gairebé 200 països se sumen a la iniciativa i organitzen esdeveniments i activitats concebudes per conscienciar sobre la seguretat a la xarxa. L'efemèride té com a objectiu la promoció de l’ús responsable, respectuós, crític i creatiu de les noves tecnologies. La jornada crida a l’acció conjunta dels actors polítics i socials i al seu compromís perquè tothom tingui accés a una Internet millor, més confortable i respectuosa. Un dels factors clau del Dia de la Internet Segura és el suport als docents i treballadors socials en la tasca pedagògica d’explicar què és Internet, per a què serveix i com podem aprendre a fer-ne un bon ús.
Cada any, la UE proposa un lema i un vídeo que reflexiona sobre algun aspecte de la seguretat dels menors a la xarxa. El 2014, el lema fou Fem plegats una Internet millor, i el vídeo convidà als infants i joves a reportar els abusos a la xarxa. Per la seva banda, la comissària europea de la Societat de la Informació i els Mitjans de Comunicació, Neelie Kroes cada any enregistra un videomissatge amb motiu del Dia de la Internet Segura. El 2022, el lema és Construïm una Internet millor; la convocatòria insta educadors, alumnes i famílies a contribuir per fer la xarxa més respectuosa i més segura.

## Referències

* ↑ internetsegura. «Dia de la Internet Segura». Arxivat de l'original el 2022-02-04. [Consulta: 4 febrer 2022].
* 1 2 «La Generalitat engega la campanya "esTIC Segur@!" coincidint amb el Dia de la Internet Segura». Generalitat de Catalunya, 11-02-2014 [Consulta: 11 febrer 2014]. Arxivat 22 de febrer 2014 a Wayback Machine. «Còpia arxivada». Arxivat de l'original el 2014-02-22. [Consulta: 11 febrer 2014].
# Bedarrida

Bedarrida (en francès Bédarrides) és un municipi francès situat al departament de Valclusa i a la regió de Provença – Alps – Costa Blava. L'any 1999 tenia 5.110 habitants.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 704 | 1 658 | 1 780 | 2 101 | 2 215 | 2 352 | 2 420 | 2 609 | 2 793 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 847 | 3 003 | 3 066 | 2 860 | 2 672 | 2 487 | 2 185 | 2 015 | 2 049 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 062 | 2 181 | 2 130 | 1 816 | 1 890 | 1 900 | 1 881 | 1 841 | 2 031 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 615 | 2 986 | 3 816 | 4 238 | 4 816 | 5 110 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat |
| 1977-1989 | Robert Mandrou |
| 1989-2008 | André Tort |
| 2008- | Joël Sérafini |

## Referències

* ↑ Topònims occitans de la Valclusa
# The Matrix Resurrections

The Matrix Resurrections és una pel·lícula estatunidenca dirigida per Lana Wachowski i estrenada el 22 de desembre de 2021. Es tracta del quart lliurament de la franquícia Matrix i és protagonitzada per Keanu Reeves, Carrie-Anne Moss, Jada Pinkett Smith, Lambert Wilson i Daniel Bernhardt. El 5 de setembre de 2023 la plataforma Movistar+ va incorporar els subtítols en català. El 27 d'octubre del mateix any el Govern català va anunciar que HBO Max doblaria el film al català.

## Referències

* ↑ «Así es el espectacular tráiler de 'The Matrix: Resurrections', la saga que vuelve después de 18 años» (en castellà). El Periódico, 09-09-2021 [Consulta: 17 setembre 2021].
* ↑ «Tràiler de "Matrix Resurrections": les primeres imatges del retorn de Neo i Trinity». 324cat, 09-09-2021. [Consulta: 17 setembre 2021].
* ↑ «The Matrix Resurrections». Goita què fan, ara!. [Consulta: 6 juny 2023].
* ↑ «El Govern triplica els recursos per a l'audiovisual en català des del 2020». NacióDigital. [Consulta: 28 octubre 2023].

## Enllaços externs

* The Matrix Resurrections a Goita què fan, ara!
# Tilhac

Tilhac (en francès Tillac) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 327 | 346 | 315 | 320 | 302 | 295 | 260 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Pierre-Max Tenet | |
| 2008- | Alain Audirac | |

## Referències

* ↑ «Toponímia occitana». Arxivat de l'original el 2009-12-26. [Consulta: 21 agost 2010].
* ↑ Mapa del Gers amb els municipis en gascó
# Elizabeth Tadich

Elizabeth "Liz" Tadich 11 d'octubre de 1976) va ser una ciclista australiana. Del seu palmarès destaca la medalla de plata al Campionat del Món en ruta.

## Palmarès

* 1995
** Campiona d'Austràlia en ruta
* 1996
** 1a al Tour de l'Alta Viena i vencedora d'una etapa
** 1a al Tour de la Drôme i vencedora d'una etapa
* 1998
** Vencedora d'una etapa al Canberra Tour
** Vencedora d'una etapa a la Volta a Turíngia
* 1999
** Vencedora d'una etapa al Tour de Snowy
* 2002
** Vencedora d'una etapa al Tour de Snowy

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Michele Gabellone

Michele Gabellone, (Nàpols (Campania), 1692 - Idem. 19 de gener, 1740), va ser un compositor italià molt conegut per les seves òperes.

## Òperes

* La Cantarina (3 actes, comèdia per a música, libret d'A. Piscopo, Carnaval 1728, Nàpols, "Teatro dei Fiorentini")
* La Ciulla o puro Chi fa freuma arriva a tutto (comèdia per a música, llibret de Carlo De Palma), Primavera 1728, Nàpols, Teatro dei Fiorentini)
* La fenta schiava, chelleta pe mmuseca (1728, Nàpols, "Teatro dei Fiorentini"
* Ammore VO Speranza comèdia per a música, llibret de De Palma, Carnaval 1729, Nàpols, "Teatro dei Fiorentini"
* Adone re di Cipro (drama per a música, llibret de Filippo Vanstryp, Carnaval 1731, Roma, "Teatro Capranica")
* Li dispiette amoruse (comèdia per a música, llibret d'Antonio Palomba, tardor de 1731, Nàpols, Teatre Nuovo)
Entre les seves moltes obres del gènere religiós, s'assenyala la seva Missa de Rèquiem, que elogiava granment Giovanni Paisiello. A més, fugides, se li deuen, Misereres, Tantum ergo i una Passió.

## Referències

* ↑ Michele Gabellone a operone.de
* ↑ Enciclopèdia Espasa, tom 25. pàg. 344 ISBN 84-239-4525-1